APSTIPRINU
Latvijas Nacionālā kultūras centra

Iepirkumu komisijas priekšsēdētāja 
Latvijas Nacionālā kultūras centra

IEPIRKUMA NOLIKUMS
„Pasažieru pārvadājumi Latvijas Nacionālā kultūras centra vajadzībām”
(iepirkuma identifikācijas numurs LNKC 2014/1)
Atbilstoši Publisko iepirkumu likuma 82. pantam
Rīgā 2014
1. VISPĀRĪGĀ INFORMĀCIJA

1.1. Pasūtītājs

Nosaukums: Latvijas Nacionālais kultūras centrs
Adrese: Pils laukumā 4, Rīgā, LV-1365
Reģ. Nr.: 90000068977

faksa nr. (+ 371) 67227405
Banka: Valsts kase, TRELLV22

Konta. Nr. LV87TREL2220553004000
Darba laiks: darba dienās no plkst. 9:00 līdz 17:30

Kontaktpersona: Latvijas Nacionālā kultūras centra juriste Laima Amatniece, tālr.67228985, e-pasta adrese laima.amatniece@lnkc.gov.lv 
1.2. Iepirkuma pamats un iepirkuma priekšmets 

1.2.1. Iepirkums tiek veikts saskaņā ar Publisko iepirkumu likuma 82.pantu. Pasažieru pārvadājumi Latvijas Nacionālā kultūras centra (turpmāk – Centra) vajadzībām, (turpmāk- Pakalpojumi), saskaņā ar tehnisko specifikāciju (1.pielikums);
1.2.2. CPV kods – 60140000-1. 
1.3. Līguma izpildes laiks un vieta

1.3.1. Līguma izpildes vieta – Latvijas Republika, Baltijas valstis;
1.3.2. Līguma paredzamā summa EUR 20 000 (divdesmit tūkstoši eiro, 0 centi) bez PVN; 
1.3.3. Līguma termiņš- viens gads, bet ne ilgāk kā līdz 2015.gada 18.martam;
1.3.4. Līgums tiek izbeigts vai nu ar noteiktās summas sasniegšanu vai termiņa izbeigšanos, atkarībā no tā, kurš nosacījums iestājas pirmais. 

1.4. Piedāvājumu iesniegšanas laiks un vieta
1.4.1. Piedāvājums iesniedzams līdz 2014.gada 11.marta, plkst.17:00, Latvijas Nacionālajā kultūras centrā, Pils laukumā 4, Rīgā, LV-1365, 3.stāvā, iesniedzot personīgi vai nosūtot pa pastu. Personīgi piedāvājumus var iesniegt līdz norādītajam piedāvājumu iesniegšanas termiņam Pasūtītāja darba laikā. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz norādītajam laikam norādītajā vietā;
1.4.2. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.

1.5. Papildus informācijas sniegšana

1.5.1. Pretendenti pieprasījumus par paskaidrojumiem iesniedz rakstveidā uz e-pasta adresi lnkc@lnkc.gov.lv vai pa tālruni (+371) 67228985;
1.5.2. Pasūtītājs nodrošina brīvu un tiešu elektronisko pieeju iepirkuma procedūras dokumentiem www.lnkc.gov.lv, sadaļā Iepirkumi;
1.5.3. Saskaņā ar Publisko iepirkumu likuma 30.pantā noteikto, Pasūtītājs, visu informāciju, kas ir saistīta ar šo iepirkumu, publicē savā mājas lapā: www.lnkc.gov.lv;
1.5.4. Pretendentam ir pienākums sekot informācijai, kas tiks publicēta saistībā ar šo iepirkumu. 

2. PRASĪBAS PRETENDENTAM

2.1. Pretendenta atlases prasību izpilde ir obligāta visiem pretendentiem, kas vēlas iegūt tiesības slēgt līgumu.
2.2. Pretendenta izslēgšanas nosacījumi:
2.2.1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu Publisko iepirkumu likuma 8.2 panta 5. daļā noteiktajos gadījumos; 
2.2.2. Ja pretendents ir piegādātāju apvienība vai piedāvājuma realizācijā plāno piesaistīt personu, uz kuras iespējām pretendents balstās, iesniedzams apliecinājums, ka uz pretendenta norādīto personu, uz kuras iespējām pretendents balstās, nav attiecināmi Publisko iepirkumu likuma 8.2 panta piektajā daļā minētie nosacījumi.  

2.3. Pretendentam jāatbilst šādām prasībām:

2.3.1. nav pasludināts pretendenta maksātnespējas process (pieļaujot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta pretendenta saimnieciskā darbība, nav uzsākta tiesvedība par pretendenta bankrotu vai netiek konstatēts, ka līdz līguma izpildes paredzamajam beigu termiņam pretendents būs likvidēts; 
2.3.2. pretendentam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 150 eiro; 
2.3.3. pretendents ir reģistrēts normatīvajos aktos noteiktajos gadījumos un kārtībā;
2.3.4. pretendenta amatpersonai, kas parakstījusi piedāvājuma dokumentus, ir paraksta (pārstāvības) tiesības;
2.3.5. pretendentam ir vismaz 3 (trīs) gadu pasažieru pārvadājumu pakalpojuma pieredze;
2.3.6. pretendentam jānodrošina piedāvātās cenas nemainīgums visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas Pretendentam ir jāprognozē un jāaprēķina, sastādot finanšu piedāvājumu.
3. NOTEIKUMI PIEDĀVĀJUMA SAGATAVOŠANAI UN IESNIEGŠANAI

3.1. 
Visiem dokumentiem jābūt latviešu valodā. 
3.2. 
Piedāvājums sastāv no viena sējuma. Piedāvājuma dokumenti jāsakārto šādā secībā:

3.2.1. 
Kvalifikācijas dokumenti, kuriem pievienota Pieteikuma vēstule (Nolikuma 1.pielikumā– Pieteikuma vēstules forma);
3.2.2. 
Tehniskais piedāvājums;
3.2.3. 
Finanšu piedāvājums.

3.3. Piedāvājums jāiesniedz slēgtā aploksnē (aizzīmogotā ar zīmogu vai parakstu) tā, lai tajā iekļautā informācija nebūtu redzama un pieejama līdz piedāvājumu atvēršanai, kā arī, lai laikapstākļu dēļ aploksne neatlīmētos; 
3.4. Pretendentam jāiesniedz 1 (viens) piedāvājuma oriģināls. Uz oriģināla iesējuma pirmās lapas jābūt norādei „Oriģināls”;
3.5. Piedāvājuma oriģināls un apliecinājumi jāparaksta pretendenta pārstāvim ar paraksta tiesībām vai tā pilnvarotai personai. Ja pretendents ir piegādātāju apvienība, pieteikuma oriģināls un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
3.6. Uz aploksnes priekšpusē redzamā vietā ir jānorāda:

3.6.1. Pretendenta nosaukums, adrese, tālruņa un faksa numurs;

3.6.2. Norāde: Latvijas Nacionālā kultūras centra Iepirkumu komisijai;
3.6.3. Iepirkumam „Pasažieru pārvadājumi Latvijas Nacionālā kultūras centra vajadzībām”
3.6.4. Iepirkuma ID Nr. 2014/1
3.6.5. Neatvērt līdz 2014.gada 11.marta, plkst.17:05.
3.7. Ja aploksne nav noformēta atbilstoši nolikuma 15.2.apakšpunkta prasībām, Pasūtītājs neuzņemas atbildību par tās nesaņemšanu vai pirmstermiņa atvēršanu. Iepirkuma komisija pieņem tikai tādus piedāvājumus, kuri noformēti tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām.

3.8. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta. 
4. IESNIEDZAMIE DOKUMENTI UN INFORMĀCIJA
4.1. 
Par pretendentu var būt jebkura fiziska vai juridiska persona vai šādu personu apvienība jebkurā to kombinācijā, kura ir iesniegusi dokumentus nolikumā noteiktajā kartībā. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja šāda reģistrācija ir nepieciešama saskaņā ar normatīvajiem aktiem.

4.2. 
Pretendentam jāiesniedz šādi dokumenti:

4.2.1. 
pretendenta pieteikums par piedalīšanos iepirkumā, kas ir aizpildīts atbilstoši nolikuma 1.pielikumam– Pieteikuma vēstules forma;
4.2.3. 
dokuments, kas apliecina Pretendenta pārstāvja, kurš paraksta piedāvājumu un citus, paraksta (pārstāvības) tiesības;
4.2.3. 
pretendenta apliecinājums, ka tiks nodrošināts piedāvātās cenas nemainīgums visā iepirkuma līguma izpildes laikā;
4.2.4. 
tehniskais piedāvājums atbilstoši nolikuma 2.pielikumam;
4.2.5. 
finanšu piedāvājums atbilstoši nolikuma 3.pielikumam. 
4.3. Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, nodrošinot iepirkuma ietvaros informācijas apmaiņu ar iepirkumu komisiju. Personu apvienības dalībnieki iepirkumā iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
4.4. Ja pretendents piesaista apakšuzņēmējus, pretendentam jāiesniedz 17.1. – 17.3. punktā noteiktie dokumenti par katru piesaistīto apakšuzņēmēju, kā arī apakšuzņēmējiem izpildei nododamo līguma daļu vai lomu un to apjoma apraksts, kā arī piesaistītā apakšuzņēmēja parakstīts apliecinājums par piekrišanu un apņemšanos izpildīt norādīto līguma daļu.

4.5. 
Neviens dokuments, kas tiek iesniegts, atsaucoties uz iepirkumu, pretendentam netiek atdots.
5. PRETENDENTA UN PIEDĀVĀJUMA VĒRTĒŠANA

5.1. 
Pretendentu piedāvājumu atlases dokumentu un tehnisko piedāvājumu atbilstības pārbaudi komisija veic slēgtā sanāksmē. 

5.2. 
Pretendentu kvalifikācijas pārbaude:

5.3.1. Iepirkuma komisija veic pretendenta kvalifikācijas pārbaudi slēgtā sēdē.

5.3.2. Iepirkuma komisija pārbauda vai pretendents atbilst nolikuma 2.punktā noteiktajām kvalifikācijas prasībām.
5.3.3. Ja iepirkuma komisija konstatē neatbilstību nolikuma 2.punktā noteiktajām kvalifikācijas prasībām, iepirkuma komisija lemj par piedāvājuma turpmāku izskatīšanu. 
5.4. Piedāvājumu atbilstības pārbaude un vērtēšana:

5.4.1. Iepirkuma komisija pārbauda pretendenta iesniegtā tehniskā piedāvājuma atbilstību Tehniskajā specifikācijā (1.pielikums) noteiktajām prasībām.
5.4.2. Iepirkuma komisija pārbauda, vai pretendenta iesniegtajā finanšu piedāvājumā nav aritmētiskās kļūdas un tas nav nepamatoti lēts.

5.4.3. Ja iepirkuma komisija konstatē pretendenta iesniegtā tehniskā piedāvājuma un/vai finanšu piedāvājuma neatbilstību nolikuma prasībām, iepirkuma komisija lemj par piedāvājuma turpmāku izskatīšanu.

5.4.4. Ja piedāvājumu vērtēšanas laikā iepirkumu komisija konstatē, ka kāds no pretendentiem iesniedzis piedāvājumu, kas varētu būt nepamatoti lēts, lai pārliecinātos, ka pretendents nav iesniedzis nepamatoti lētu piedāvājumu, Pasūtītājs var pieprasīt pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, kas ļauj piedāvāt šādu cenu. 
5.4.5. Ja iepirkumu komisija konstatē, ka pretendents iesniedzis nepamatoti lētu piedāvājumu, iepirkumu komisija to izslēdz no turpmākās dalības Iepirkumā.
5.4.6. Pēc finanšu piedāvājuma atbilstības pārbaudes nolikuma prasībām, iepirkuma komisija izvēlas nolikuma prasībām atbilstošu piedāvājumu ar viszemāko cenu.
6. Līguma slēgšanas tiesību piešķiršana, 
LĪGUMa NOSLĒGŠANA

6.1. Ja iepirkumā nav iesniegts neviens piedāvājums vai visi piedāvājumi neatbilst iepirkuma nolikuma prasībām, iepirkuma komisija pieņem lēmumu izbeigt iepirkumu, neizvēloties nevienu piedāvājumu.
6.2. Pasūtītājs slēdz iepirkuma līgumu atbilstoši šī iepirkuma nolikumam un uzvarējušā pretendenta piedāvājumam, ievērojot Publisko iepirkuma likuma regulējumu. 

6.3. Ja pretendents, kuram iepirkuma rezultātā piešķirtas tiesības slēgt iepirkuma līgumu, atsakās slēgt iepirkuma līgumu ar Pasūtītāju, iepirkuma komisija var pieņemt lēmumu par līguma slēgšanas tiesību piešķiršanu pretendentam, kura piedāvājums ieguvis nākamo labāko rezultātu vērtēšanā.
6.4. Iepirkuma komisija 3 (trīs) darba dienu laikā pēc tam, kad pieņemts lēmums slēgt iepirkuma līgumu vai izbeigt iepirkumu neizvēloties nevienu pretendentu, nosūta paziņojumu visiem pretendentiem atbilstoši normatīvajos aktos noteiktajam.
7. IEPIRKUMA KOMISIJAS TIESĪBAS UN PIENĀKUMI
7.1. Iepirkuma komisijas darbu un sēdes vada komisijas priekšsēdētājs. Komisijas priekšsēdētāja prombūtnes laikā priekšsēdētaja pienākumus pilda Komisijas priekšsēdētāja vietnieks.
7.2. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu. 
7.3. Iepirkuma komisija pieņem lēmumus ar vienkāršu balsu vairākumu.  

7.4. Iepirkuma komisijas tiesības:

7.4.1. rakstiski pieprasīt pretendentam precizēt iesniegto informāciju un detalizētus paskaidrojumus;
7.4.2. pārbaudīt pretendenta sniegto ziņu patiesumu;
7.4.3. pieaicināt iepirkuma komisijas darbā ekspertus ar padomdevēja tiesībām;
7.4.4. izslēgt pretendentu no turpmākās dalības iepirkuma procedūrā, ja pretendents nav iesniedzis visu pieprasīto informāciju vai ir sniedzis nepatiesu informāciju;
7.4.5. izslēgt pretendentu no turpmākas dalības iepirkuma procedūrā, ja pretendenta piedāvājums neatbilst iepirkuma nolikumā norādīto tehnisko specifikāciju prasību līmenim;
7.4.6. pieprasīt pretendentam detalizētu paskaidrojumu par būtiskiem piedāvājuma nosacījumiem, kura piedāvājums varētu būt nepamatoti lēts;

7.4.7. izslēgt pretendentu no turpmākas dalības iepirkuma procedūrā, ja pretendents iesniedzis nepamatoti lētu piedāvājumu;

7.4.8. rakstiski lūgt pretendentus pagarināt piedāvājumu derīguma termiņu;
7.4.9. veikt citas darbības saskaņā ar Latvijas Republikas spēkā esošajiem normatīvajiem aktiem un iepirkuma nolikumu;

7.5. Iepirkuma komisijas pienākumi:

7.5.1. izskatīt pretendentu iesniegtos piedāvājumus, kuri iesniegti noteiktajā piedāvājumu iesniegšanas termiņā;
7.5.2. pieņemt lēmumu par iepirkuma rezultātiem. 

7.6. Pasūtītājs patur sev tiesības pieņemt vai noraidīt jebkuru piedāvājumu, pārtraukt atklātā Konkursa norisi un noraidīt visus piedāvājumus jebkurā laikā pirms līguma piešķiršanas, neuzņemoties nekādu atbildību pret attiecīgo pretendentu vai pretendentiem, kā arī jebkādu pienākumu informēt attiecīgo pretendentu vai pretendentus par Pasūtītāja rīcības motīviem, ja tas nav pretrunā ar Latvijas Republikā spēkā esošiem normatīviem aktiem.
8. Pretendenta tiesības un pienākumi

8.1. Piedalīšanās Iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, pretendents pieņem un ir gatavs pildīt visas iepirkuma nolikuma un Latvijas Republikas spēkā esošo normatīvo aktu prasības. Piedāvājuma iesniegšana apliecina Pretendenta piekrišanu iepirkuma nolikuma noteikumiem un tajos ietvertajām prasībām.
8.2. Pretendenta tiesības:

8.2.1. Nolikumā noteiktā termiņā pieprasīt iepirkuma komisijai papildu informāciju par iepirkuma nolikumu, iesniedzot rakstisku pieprasījumu;
8.2.2. iesniedzot piedāvājumu, pieprasīt apliecinājumu par piedāvājuma saņemšanu;
8.2.3. pagarināt piedāvājuma derīguma termiņu;
8.2.4. pieprasīt par piedāvājumā iekļautās konfidenciālās informācijas neizpaušanu, tik cik atļauj likums.

8.3. Pretendenta pienākumi:

8.3.1. rakstveidā un norādītajā termiņā sniegt atbildes uz iepirkuma komisijas pieprasījumiem. Šī noteikuma neievērošana bez attaisnojoša iemesla un iepirkuma komisijas pieprasījumu neizpilde var būt par iemeslu, lai pretendenta piedāvājums tiktu noraidīts tālākai izskatīšanai un netiktu vērtēts.
8.3.2. no Pasūtītāja saņemtos iepirkuma materiālus nenodot trešajām personām un izmantot tos tikai iepirkuma piedāvājuma izstrādei. 
9. PIELIKUMI
9.1. Nolikumam pievienoti šādi pielikumi:


1.pielikums – Pretendenta pieteikums par piedalīšanos iepirkumā;


2.pielikums – Tehniskā specifikācija;

3.pielikums – Finanšu piedāvājums;
4.pielikums – Līdzīgu pasūtījumu izpildes tabula.
1.pielikums

Iepirkuma nolikumam Nr. ____________
Pieteikums par piedalīšanos iepirkumā

2014.gada__ ._______
________________


pieteikuma sastādīšanas vieta

__________________________________, reģistrācijas Nr. ____________________,

pretendenta nosaukums



reģistrācijas numurs

____________________________________________________________________,

pretendenta bankas rekvizīti

Tā ______________________________________________________ personā

              pilnvarotās personas ieņemamais amats, vārds, uzvārds

ar šī pieteikuma iesniegšanu:

· piesakās piedalīties iepirkumā „Pasažieru pārvadājumi Latvijas Nacionālā kultūras centra vajadzībām”;

· apņemas ievērot iepirkuma nolikuma prasības;
· atzīt sava piedāvājuma spēkā esamību 90 dienas pēc piedāvājumu iesniegšanas termiņa beigām;

· garantē, ka visas sniegtās ziņas ir patiesas.

__________________________

                                                                                           paraksts

                                                                                                                       Z.v.

______________________________________________________________,

Pretendenta adrese, tālruņa un faksa numuri, e- pasts

______________________________________________________________

2.pielikums 

Iepirkuma nolikumam_______________
Tehniskā specifikācija

	Nr.
	Pasūtījumam nepieciešamais pakalpojums
	Pakalpojuma apraksts
	Pretendenta piedāvājums

	1.
	Transporta pakalpojumi, kuri ietver tūristu klases autobusa nomu, šī autobusa šofera darba samaksu, pārvadāšanai nepieciešamās degvielas un citas izmaksas.
	· Pakalpojums jānodrošina pēc Pasūtītāja pieprasījuma, piesakot pakalpojumu ne vēlāk kā trīs dienas iepriekš.
· Minimālais pasūtījuma laiks var būt četras stundas (tīrais brauciena laiks, neskaitot t.s. „garāžas” laiku)
· Tūristu klases autobuss, atbilstošs CSDD un ES noteiktajām normām:
· Autonomā apkure;

· Mīkstie sēdekļi;

· Kondicionieris;

Autobusu pasažieru sēdvietu skaits:

· Mazas ietilpības autobusi, ar 7-16 pasažieru sēdvietām;

· Vidējas ietilpības autobusi, no 16-30 pasažieru sēdvietām;

· Lielas ietilpības autobusi, no 30-60 pasažieru sēdvietām.
Pretendentam piedāvājuma summā jāietver:
· Transporta noma;

· Degvielas izmaksas;

· Transporta līdzekļa apdrošināšana;

· Transporta līdzekļa vadītāju izmaksas (darba alga, apdrošināšana, komandējuma dienas naudas izmaksas, naktsmītnes izmaksas, ja nepieciešams);

· Transporta līdzekļa amortizācija;

· Ceļu/tuneļu nodokļu, auto stāvvietu nomaksa (un citas ar transportu saistītās izmaksas).
	(Autobusa modelis, vietu skaits pēc ražotāja datiem)


(amats) (paraksts)

                                                                (vārds, uzvārds)
3.pielikums 

Iepirkuma nolikumam ____________________
Finanšu piedāvājuma forma
Latvijas Nacionālā Kultūras Centra Iepirkumu komisijai, 

Pils laukumā 4, Rīgā, LV -1365
	________________

piedāvājuma sastādīšanas vieta
	2014. gada____.__________


(pretendenta vārds, uzvārds, kontaktinformācija.)

piedāvā izpildīt pasūtījumu, kas saistīts ar iepirkumu
„Pasažieru pārvadājumi Latvijas Nacionālā kultūras centra vajadzībām”
Mazas ietilpības autobusi, no 7 – 16 pasažieru sēdvietām
	Nr.
	Pozīcija
	Mērvienība
	Vienības EUR, bez PVN

	1
	Izsaukums
	EUR/gab.
	 

	2
	Maksa par braucienu par 1 km*
	EUR/km
	 

	3
	Gaidīšana
	EUR/h
	 

	Summa bez PVN (EUR) 
	 

	PVN 21% (EUR)
	 

	Kopējā summa ar PVN (EUR) 
	 


Vidējas ietilpības autobusi, no 16-30 pasažieru sēdvietām
	Nr.
	Pozīcija
	Mērvienība
	Vienības EUR, bez PVN

	1
	Izsaukums
	EUR/gab.
	 

	2
	Maksa par braucienu par 1 km*
	EUR/km
	 

	3
	Gaidīšana
	EUR/h
	 

	Summa bez PVN (EUR) 
	 

	PVN 21% (EUR)
	 

	Kopējā summa ar PVN (EUR) 
	 


Lielas ietilpības autobusi, no 30-60 pasažieru sēdvietām

	Nr.
	Pozīcija
	Mērvienība
	Vienības EUR, bez PVN

	1
	Izsaukums
	EUR/gab.
	 

	2
	Maksa par braucienu par 1 km*
	EUR/km
	 

	3
	Gaidīšana
	EUR/h
	 

	Summa bez PVN (EUR) 
	 

	PVN 21% (EUR)
	 

	Kopējā summa ar PVN (EUR) 
	 


Vērtējamā summa

	Nr.
	Pozīcija
	EUR, bez PVN

	1
	Kopējā summa bez PVN par mazas ietilpības autobusu
	 

	2
	Kopējā summa bez PVN par vidējas ietilpības autobusu
	 

	3
	Kopējā summa bez PVN par lielās ietilpības autobusu
	 

	Summa bez PVN (EUR) 
	 

	PVN 21% (EUR)
	 

	Kopējā summa ar PVN (EUR) 
	 


*Cenā jāiekļauj - transporta noma; degvielas izmaksas; transporta līdzekļa apdrošināšana; transporta līdzekļa vadītāja izmaksas (darba alga, apdrošināšana, komandējuma dienas naudas izmaksas, naktsmītnes izmaksas); transporta līdzekļa amortizācija; ceļu/tuneļu nodokļu, auto stāvvietu nomaksa ( un citas ar transportu saistītās izmaksas).

Ar šo apstiprinu un garantēju sniegto ziņu patiesumu.

(amats) (paraksts)

                                                                (vārds, uzvārds)
4.pielikums

Iepirkuma nolikumam _____________
Līdzīgu pasūtījumu izpildes saraksts*
	Pasūtījumu veikšanas gads
	Pasūtītāja nosaukums
	Pakalpojuma apraksts
	Līgumcena

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Ar šo apstiprinu un garantēju sniegto ziņu patiesumu.

(amats) (paraksts)

                                                                (vārds, uzvārds)
*minēt vismaz trīs pasūtījumus

